
"Ang kasaysayan sang panghimulos nagahambal nga indi ini 
magbiya sa entablado sang kasaysayan sang iya nga kagustohan. 
Kinahanglan ini wasakon paagi sa demokratiko-rebolusyonaryong 
kahublagan sang pumuluyo." - Ka Rogelio Posadas 


ANG KOMITENG REHIYUNAL SANG PARTIDO sa 
Isla sang Negros (KRPIN) upod ang bug-os nga 
katapuan sang Partido, ang mga Pulang kumander 
kag hangaway sang New People's Army (NPA) kag 
mga rebolusyonaryong pwersa sa isla sang Negros 
ang mataas nga nagaalsa sang kamao sa pagsa- 
ludo kay Rogelio “Ka Cocoy” Posadas, 62, nga 
nagtigana sang dako nga bahin sang iya kabuhi 
bilang matuod nga alagad sang masang gi- 
nahimuslan, ilabi na sa isla sang Negros, kutob sa 
iya kamatayon sa kamot sang berdugo nga Armed 
Forces of the Philippines (AFP) sadtong nagligad 
nga Abril 20. 

Gin-abdak si Ka Cocoy upod kay Lyngrace 
Marturillas kag mga drayber sang habal-habal nga 
sila ni Renel delos Santos kag Denald Mialen sang 
mga elemento sang 303rd Brigade-Philippine Army 
samtang nagabyahe sa dalan sang Isabela-Hini- 
garan sadtong Abril 19, mga alas 6:00 sang gab-i. 
Pagkatapos sang pila ka oras nga pisikal kag men- 
tal nga tortyur, ginbalhin ang iya lawas paagi sa 
helikopter sa indi matalupangdan nga oras sang 
masunod nga adlaw didto sa Sityo Cabite, Brgy. 
Santol, Binalbagan, Negros Occidental kon sa diin 
naggasto ang AFP sang minilyon agud mapatihan 
nga si Ka Cocoy ang napatay sa 10 ka minuto nga 
inaway batuk sa 62nd Infantry Battalion (62nd 
IB) kag 94th IB. Tubtob subong, ang berdugo nga 
303rd Brigade ang nagpakalinong bahin sa pwer- 
sahan nga pagkadula sang iya mga kaupdanan. 

Ang hinali nga pagpamatay sa mga rebolusyo- 
naryo ang polisiya sang mahuyang sa pulitika nga 
rehimen pareho sa ila ni Duterte kag Marcos Jr. 
Ang isla sang Negros may malaba nga listahan 
sang maayo gid nga mga rebolusyonaryo kaangay 
ni Ka Cocoy nga ginsalbeyds sang reaksyunaryo 

nga estado kasubong sang iya kaupod nga Kon- 
sultant sang National Democratic Front of the 
Philippines (NDFP) nga si Ericson Acosta, Tig- 
pamaba sang NPA Negros nga si Juanito Magbanua 
(Romeo Nanta), kag mga kadre pangrehiyon nga 
sanday Kerima Tariman (Ka Ella), Marilyn Badayos 
(Ka Monet) kag Florida Ceballos (Ka Kelly). Sila 
ang gindakop nga wala sang ikabato antes gin- 
patay nga wala sang kaluoy pareho sa pagpatay 
kay Benito Tiamzon (Ka Laan) kag Wilma Austria 
(Ka Bagong-tao) kag walo ka mga kaupod, Jorge 
Madlos (Ka Oris), Menandro Villanueva (Ka Bok), 
kag madamo pa nga iban. 

Ginbun-ag si Ka Cocoy sa isa ka pamilya sang 
manggaranon nga mangunguma halin sa Davao 
City. Ginpadala siya sa San Carlos Seminary sa 
Cebu agud magsulod sa pagkapari samtang 
nagauswag ang First Quarter Storm sadtong 
tinuig sang 1970. Na-impluwesyahan siya sang 
nagaibwal nga pungsodnon nga kahublagan sang 
mga estudyante kag kontra-pasista nga senti- 
mento sa panahon sang Laye Militar. Nakigbahin 
siya sa pagpangabuhi upod sa sandigan nga mga 
masa sa imol nga taga-syudad kag sa komunidad 
sang mga mangunguma nga nagpakita sa iya sang 
kamatuoran sa kahimtangan pangkatilingban. 

Wala nagdugay, ginbiyaan ni Ka Cocoy ang 
personal nga interes nga mangin pari kag sa baylo 
nangin lubos panahon nga organisador sa sektor 
sang mga pamatan-on kag estudyante sa Cebu. 
Sang 1985, nangin kabahin siya sang fact-finding 
mission nga nag-usisa sang madinuguon nga Es- 
calante Massacre. 

Tungod sa wala nagakapalong nga panin- 

dugan, narekrut si Ka Cocoy sa 
Communist Party of the Philip- 
pines (CPP) kag sa ulihi nagpatapo 
sa NPA sa Sentrong Kabisay-an. 
Nangin kabahin siya sang tim nga 
nagpatigayon sang Social Investi- 
gation and Class Analysis (SICA) sa 
rehiyon nga nagserbe nga basehan 
para sa padayon nga pagpalapad 
kag konsolidasyon sang rebolusyon. 
Sa panahon sang pagsipak 
sadtong ulihi nga bahin sang 1980, 
si Ka Cocoy ang malig-on nga 
nanindugan para sa mga sandigan 
nga prinsipyo sang Partido sa pi- 
hak sang rebisyunista nga habyog 
sang pipila ka katapo sang pamu- 
nuan sang CPP. Sadtong tem- 
prano nga bahin sang 1990, 
nagbulig siya sa pag-edukar sa 
mga kadre sang Partido, Pulang 
hangaway kag mga masa sa Sen- 
trong Kabisay-an may kaangtanan 
sa Ikaduha nga Dungganon nga 
Kahublagan Panadlong. 
Gin-deploy si Ka Cocoy sa 
isla sang Negros sadtong 1998 
kag, bilang katapo sang Probis- 
yunal nga Komiteng Tigpatuman 
sa isla, ginpasiguro niya ang 
hilikuton sa edukasyon sa Lara- 
ngan Gerilya 1 (Central Negros 
Front sa subong). Ang hugot 

resulta sa iya mga positibo nga 
amot sa pagrekober, pag-abante 
kag liwat nga pagpapagsik sang 
rebolusyonaryo nga kahublagan 
sa Negros. 

Sang natukod ang KRPIN 
sadtong 1999, nangin kabahin 
siya sang rehiyonal nga kalihiman 
bilang ikaduha nga sekretaryo para 
sa edukasyon. Sang 2000, nangin 
sekretaryo siya sang Larangan 
Gerilya 2 (South Central Negros 
Front sa subong) kag nanguna 
sa ekspansyon kag pagrekober 
padulong sa southwest Negros. 
Matapos ang lima ka tuig, nangin 
Political Commisar siya sang 
Apolinario Gatmaitan Command, 
ang Regional Operational Com- 
mand sang NPA sa isla sang 
Negros. 

Sa dalayon, nangin sekretaryo 
si Ka Cocoy sang North Negros 
Front (NNF) sadtong 2006 tubtob 
sang iya pagkabilanggo sa San 
Carlos City, Negros Occidental 
sang 2014. Paagi sa giya sang 
Partido kag iya nga pagpamuno 
bilang sekretaryo sang NNF, 
komprehensibo nga napauswag 
ang tatlo ka integrado nga sangkap 
sang inaway banwa—pagtukod 
sang baseng masa, armado nga 
paghimakas kag rebolusyon ag- 
raryo. 

Madamo sang madinalag-on 
nga anihilatibo nga taktikal nga 

opensiba ang nalunsar lakip ang 
reyd sa detatsment sang AFP sa 
Sityo Pulupangyan, Brgy. Bug- 
ang, Toboso kag Sityo Minabuno, 
Brgy. Malasibog, Escalante City 
sa Negros Occidental nga na- 
kakuha sang kabilugan nga 25 
ka matag-as nga riple. Ang mga 
kontra-pyudal nga kampanya nga 
nagpatuhaw sang mga rebolus- 
yonaryo nga organisasyon masa 
kag nagpahapos sa pagtukod 
sang baseng masa naglapnag sa 
anum ka syudad kag tatlo ka 
banwa kon sa diin may mga 
bungkalan nga nagsakop sang 62 
ka asyenda kag masobra 2,000 
ka ektarya nga napuslan sang 
3,000 ka mga mangunguma kag 
mamumugon sa uma. Sa paglab-ot 
sang tatlo ka integrado nga 
sangkap, dugang nagbakod ang 
Roselyn Jean Pelle Command sang 
NPA sa diin ang larangan gerilya 
nagdako sa tatlo ka platun. 

Sa tunga sang todo-gyera sang 
rehimen Duterte sadtong 2019, si 
Ka Cocoy ang nangin sekretaryo 
sang KRPIN. Isa man siya sa mga 
kadre nga nagpanguna sa madina- 
lag-on nga pagsumada sang 25 
ka tuig nga inagihan sang re- 
hiyon sa paglunsar sa pungsod- 
non demokratiko nga rebolusyon. 
Siya ang nagapahulag nga pwersa 
sang komprehensibo nga mga 
kampanya kontra-ensirkulo kag 
permi nga nagaduso nga magtuon 
sa pakig-away paagi sa pag- 
pakig-away. Sang ginpasingki sang 
AFP kag Philippine National Po- 
lice (PNP) ang ila mga focused 
military operation sa idalom sang 
subong nga ilehitimo nga rehi- 
men Marcos, nagtinguha siya 
nga pangunahan ang KRPIN sa 
pagsolbar sa mga problema kag 
mga kahuyangan nga nakasab- 
lag sa rebolusyonaryong kahub- 
lagan sa Negros nga lubos mapa- 
nginbabawan ang atake sang 
kaaway kag pataason ang halin- 
tang sang inaway banwa sa isla. 

Si Ka Cocoy ang mapainubuson 
kag masinadyahon nga kaupod, 
masami nga nagalibot sa kampo 
para mangita sang tugalpo kag 
layaw nga uhong para makaon. 
May yara siya sang kinaiya nga 
pagkapalalahog samtang naga- 
huna-huna man sa kabudlayan 
sang mga kaupod. Bukas siya kag 
tampad, maukod sa pagduso sang 
husto nga ideolohikal, pampulitika 
kag organisasyonal nga linya kon 
kinahanglan. Maayo siya sa kritikal 
nga kinaiya sa pagtuon sang 
teorya. Nagapaninguha siya nga 
makigbahin sa pagpraktika sang 
rebolusyonaryong hilikuton ilabi 
na sa pagbulig nga malubad ang 
krusyal nga mga hambalanon 
nga, kung indi malubad, maka- 
hatag sang kabudlayan sa dalayon. 

Magagahin siya sang oras 
kag pasensya sa pagbahin sang 
iya rebolusyonaryo nga inagihan 
sa mga lamharon nga mga kadre 
kag tudluan sila bahin sa Marxista 
nga pilosopiya. Sa pihak sang 
kaabanse sa edad, wala naka- 
paluya kay Ka Cocoy ang mga 
sakripisyo kag kabudlayan. Sa 
mabudlay nga tion, nangin giya 
siya sang rebolusyonaryo nga 
optimismo; nagapahanumdom sa 
mga kaupod nga dapat handa sa 
opensiba, nga permi kuhaon ang 
inisyatiba kag mangin mahinalu- 
ngon sa pagbasa sa kahimtangan 
agud mapat-od ang pag-angkon 
sang kadalag-an. 

Tubtob sa ulihi niya nga gin- 
hawa, isa ka rebolusyonaryo si 
Ka Cocoy. Isa siya ka Marxista 
nga ginkabuhi ang ginahambal 
nga bug-os tagipusuon nga ihalad 
ang kabuhi sa pag-alagad sa 
pumuluyo--ilabi na ang mga 
mangunguma kag mamumugon 
sa uma sa Negros--nga gin- 
updan niya para hibaluon ang ila 
kabudlayan, makigbato upod sa 
ila kag pangunahan sila agud 
maangkon ang katilingban nga 
may matuod nga kahilwayan kag 

Ang kamatayon sang kaupod 


ni Ka Tingting 


Handurawon ang kaupod nga pinalangga 


Nga sa mga kamot sang kaaway nagtaliwan na 


Bangud sa pagpuas sang mga luha, 


Kaakig, kaisog kag determinasyon magabulos na. 


Mga luha nga nagaagay sa mga mata 


Nangin likido nga nagadabok 


Sa kaaway nga kaakig 


Agud kalayo sang rebolusyon magadabadaba. 


Ang kamatayon sang kaupod sa anuman nga rason 


Bangud sa pasismo sang kagamhanan 


Indi katapusan ukon kahuyangan 


Kundi dungganon nga inspirasyon sa pagsulong sang 


rebolusyon. 


Kamatayon, kasubong kabug-at sang Kanlaon 


Kayahon nga pas-anon 


Bangud ang kaupod nag-alagad sa 


masang pigos kag 
ginahimuslan 
Kaupod, padayon 
ka namon 
palanggaon kag 
handurawon. AF 


makatarunganon kag pangma- 
lawigon nga kalinong. 

Mahimo nga napatay ang 
lawas ni Rogelio Posadas apang 
ginbilin niya ang buhi nga legasiya 
sang halangdon nga mga kadalag- 
an kag leksyon nga magagiya sa 
bag-o nga henerasyon sang mga 
rebolusyonaryong Negrosason pa- 
ano isulong ang pungsodnon de- 
mokratiko nga rebolusyon. Gin- 
pasa niya sa lamharon nga mga 
kadre ang husto nga panin- 
dugan, panan-awan kag pamaagi 
sa pag-atubang sa komplikado 
kag mabug-at nga mga pangka- 


tilingban nga kamatuoran sang 
pungsod, sang kasaysayan kag 
sang paghimakas sang pumu- 
luyo. Ang iya nga kabuhi isa ka 
libro sang dungganon nga mga 
estorya kon ano ang pagpa- 
langga kag paano palanggaon 
ang pumuluyong Pilipino. Puno 
sa diwa ni Ka Cocoy, liwat nga 
mapaslaw sang mga Negrosanon 
ang lutaw nga handum sang 
kaaway nga wasakon ang NPA 
sa Negros kag, sa proseso, ma- 
pasaglab kag mapalapta ang 
kalayo sang inaway banwa sa 
isla! AP 

Buhi si Ka Rogelio "Ka Cocoy" Posadas, 
Dungganon ang Iya Kabuhi! 


ANG KAMATAYON NI KA RO- 
GELIO Posadas ukon Ka Cocoy 
indi ordinaryo. Siya kag kaup- 
danan niya ang pwersadong gin- 
abdak sang mga armadong ahente 
pangseguridad sang estado kag 
gindala sila sa isa ka sikretong 
lugar agud paantuson sang ma- 
bangis nga pagtampalas sang ila 
pagkatawo. Gin-agwanta ni Ka 
Cocoy ang mga kasakit sang tor- 
tyur kag sapatnon nga pag-abuso 
samtang nag-atubang sang mapa- 
hugon nga interogasyon. Agud 
mabulong ang ila kauhaw sang 
dugo, ginhimo sang berdugo nga 
militar ang pagpatay sa wala ika- 
sarang magbato nga Ka Cocoy 
samtang nagpabilin nga "missing" 
ang tatlo niya ka kaupdanan. 

Mabaskog nga ginpakamalaut 
sang pumuluyo, mga pamilya kag 
human rights organizations ang 
pag-abdak, iligal nga pag-aresto, 
pagtortyur kag pagpatay nga mga 
hinimoan sang kriminal nga pwer- 
sang militar. Si Ka Cocoy isa ka 
consultant sang National Democ- 
ratic Front of the Philippines 
(NDFP) kag may ara siya sang 
proteksyon sang Joint Agree- 
ment on Safety and Immunity 
Guarantees (JASIG) nga pir- 
mado nga kasugtanan sa tunga 
sang NDFP kag Government of 
the Republic Philippines (GRP). 
Mabaskog man nga ginademanda 
sa mga kriminal nga militar nga 
ila ipakita ang lawas sang mga 
upod ni Ka Cocoy, buhi ukon patay. 

Sin-o si Ka Rogelio Posadas? 
Ano ang iya nga mga ginhimo 
ngaa ang mga pwersa pangse- 
guridad sang estado magkomitir 
sang mapintas nga mga akto 
sang terorismo? 

Daku nga bahin sang kabuhi ni 
Ka Cocoy, sugod sang tion nga isa 
pa siya ka estudyante nga semi- 


ni Ka Felipe Fernando 


narista agud tani magpari kag 
tubtob sa ulihi nga adlaw sang 
iya kabuhi, gingamit niya para 
updan, suportahan, kag alagaran 
ang masang imol nga taga-syu- 
dad, mamumugon, mangingisda kag 
mangunguma nga nag-antus sa 
kaimulon, ginahimuslan, ginapigos 
kag ginaterorisa sang mga gamha- 
nan nga komprador-agalon may- 
duta, dalagku nga burukrata kag 
mga kapitalistang dumuluong. 

May ara siya sang madalom 
nga pagpalangga sa pumuluyong 
Pilipino ilabi na sa mga anakbal- 
has nga sahing mumumugon kag 
mangunguma. Ang iya paghigugma 
sa pumuluyo naghalin sa iya 
pagkilala sang mga interes nila 
bilang iya man kaugalingon nga 
interes. Napundar ini kag nag- 
dalum paagi sa iya pagpakigba- 
hin sa adlaw-adlaw nga pag-antus 
kag paghimakas batok sa mga 
nagahimulos kag nagapigos nga 
nagaharing sahi nga mga dalagku 
nga komprador burgesya kag aga- 
lon mayduta kag ila mga pasis- 
tang instrumento. Ini nga partisi- 
pasyon sa praktikal nga kabuhing 
sosyo-ekonomiko kag politikal upod 
sang mga masa subong man ang 
iya matutom nga pagtuon sang 
Marxista-Leninista-Maoista nga 
rebolusyonaryong teorya lakip na 
ang mga pagtuon sang kasaysayan 
sang pumuluyong Pilipino kag 
mga sinulat ni Prof. Jose Maria 
Sison kag iban pa nga mga prog- 
resibo kag patriyotikong manu- 
nulat ang nagpadalom sa iya si- 
yentipiko nga pundasyon. 

Ang gugma ni Ka Cocoy gin- 
suklian man sang mga masa kag 
sang iya kaupdanan sang mada- 
lom nga pagpalangga. Ginakabig 
siya subong bilang indi malipatan 
nga bayani kag martir, ila matuod 
nga abyan kag kaupod. 


Rebolusyonaryong kadre sa 
Sentrong Kabisay-an 

Suno sa pipila ka internal 
nga mga dokumento sang rebo- 
lusyonaryong kahublagan, si Ka 
Cocoy nangin isa sa mga re- 
bolusyonaryong kadre sa Sen- 
trong Kabisay-an nga nag-abante 
sa pagtungod sa mga rebolus- 
yonaryong hilikuton nga naka- 
tutok sa politikal nga katuyoan 
sa pagpasulong sang kontra- 
diktadurya nga nagahiliugyon nga 
prente paagi sa ligal nga de- 
mokratikong kahublagan sa sentro 
nga syudad kag sa pagpabaskog 
sa armadong paghimakas sa 
kaumhan sang Bohol kag Cebu. 
Matapos mapalagpot ang dikta- 
duryang Marcos kag sa atubang 
sang nagbulos-bulos kag naga- 
pakuno-kuno nga mga demok- 
ratikong gobyerno, nagtuhaw ang 
mga malain nga senyales sang 
mga internal nga problema sang 
mga suhetibong pwersa sang 
rebolusyon. 

Isa si Ka Cocoy sa unang mga 
nangahas sa pagtuon sa doku- 
mento sang kahublagan panad- 
long sang Partido, pagbalik-tuon 
sa mga sandigan nga dokumento 
sang Unang Kongreso sang Partido 
samtang aktibo man nga nag- 
pakig-away batok sa huwad nga 
karaan nga liderato nga nangin 
mga kontra-Partido nga rebisyu- 
nista kag kontra-kahublagan pa- 
nadlong nga mga pwersa. Ka- 
bahin man siya sa pila ka kadre 
sang Partido nga naghimo sang 
komprehensibo nga pagsuma sang 
rebolusyonaryong inagihan sang 
Sentrong Kabisay-an agud ma- 
tungdan ang importanteng hiliku- 
ton sang kritikal nga pagsaway 
kag pagsaway sa kaugalingon. 

Isa man siya sa mga nanguna 
para kadungan nga malunsar ang 
kampanyang pagtuon teoretikal 
sa kabilogan nga kubay sang mga 
rebolusyonaryong pwersa. 

Ini nga mga kontribusyon 
nagresulta sa madasig nga reko- 
beri sang Partido sa Sentrong 
Kabisay-an kag ini ang nanguna 
sa pagbandera sa pagbaskog sang 
armadong paghimakas kag naga- 
hiliugyon nga prente sa pungsod 
sa katapusan nga bahin sang 
1990s. Ini nga mga kadalag-an 
nangin puhonan agud ang re- 
hiyon makabulig sa iban nga 
mga rehiyon. 

Ginhatagan ni Ka Cocoy sang 
panahon ang direktang pag-upod 
kag pagganar sang eksperyensya 
(halin sa wala direktang eksper- 
yensya) sa yunit sang Hukbo sa 
pagtungod sang tatlo nga integ- 
radong sangkap sang mga bu- 
luhaton sa kaumhan--pagtukod 
sang baseng masa, rebolusyon 
agraryo kag armadong paghima- 
kas. Ang amo nga manggaranon 
nga eksperyensya bitbit niya sang 
ginpadala sang Partido sa isla 
sang Negros. 


Dungganon nga lider sa isla 
sang Negros 

Si Ka Cocoy ang una nga 
kadre sang rehiyon sa Sentrong 
Kabisay-an nga boluntaryo nga 
nagpa-deploy sa isla sang Negros 
sadtong una nga bahin sang 1998 
agud dugangan ang dako nga 
pagbuhin sang mga kadre. Nag- 
bulig siya sa pagpatuman sa Ika- 
duha nga Dungganon nga Kahub- 
lagan Panadlong (IDKP) kag 
rekoberi halin sa dalagku nga 
pag-atras kag mga kahalitan kag 
sa liwat nga pag-abanse sang 
rebolusyonaryong kusog. Ang iya 
naangkon nga lebel sang teorya 
kag praktika sa pagpamuno kag 
pagpatuman sang IDKP sa gin- 
halinan nga rehiyon nangin im- 
portante nga kontribusyon para 

mangin madinalag-on ang pagsu- 
long sang kahublagan panadlong 
sa Negros, rekoberi kag liwat nga 
pagpabaskog sang rebolusyonar- 
yong kusog sa kaumhan kag syu- 
dad, pagkalutos sang mga rebo- 
lusyonaryong traydor kag pagpas- 
law sa mga dalagku nga kam- 
panya militar sang pag-ensirkulo 
kag supresyon sang AFP/PNP 
sang nagbulos-bulos nga rehi- 
men sulod sa sobra tatlo ka 
dekada. 

Sang ginsaylo sa Negros, 
padayon nga ginpakita ni Ka Cocoy 
ang estilo sang pagtuon sang nag- 
liligad kag ini nagreplek ukon nag- 
salamin man sang maayo nga estilo 
sa pagtrabaho--pagkombinar sang 
pangkabilogan kag sang partiku- 
lar, kag pagtilaw sang kahustohon 
sang pangkabilogan nga polisiya 
ukon panawagan kon nagasanto 
sa partikular nga parte ukon 
sakop. Direkta siya nga nakaagum 
sang inagihan sa pagpamuno sa 
Komite sang Larangan kag tayu- 
yon nga nagtungod sa rebolus- 
yonaryong hilikuton. Naka-papel 
man siya sa pagtukod sang kom- 
panya-kadakuon nga larangan ge- 
rilya halin sa platun nga kadaku- 
on nga relatibong baskog sa tulo 
ka integral nga hilikuton sang 
pagtukod sang baseng masa, re- 
bolusyon agraryo kag taktikal 
nga opensiba. 

Dugang nagmanggad ang 
paghangop ni Ka Cocoy sang 
mga sandigan nga prinsipyo sang 
Partido paagi sa muklat nga 
pagtinguha upod sa mga kaupod 
sa pagtigayon sang pagtuon 
sang partikular nga kasaysayan 
sang kabuhi kag mga paghi- 
makas sang mga masa paagi sa 
sosyal nga imbestigasyon kag 
pagpanalawsaw. Isa siya sang 
nagpadalom sa pagpanalawsaw 
kag pagtuon sa partikular nga 
kinaiya sang malapyudal nga 
sistema sa Negros nga nanguna 
nga nakabase sa dominante nga 

"Paghimakas ARR 

Isa si Ka Cocoy sa 
unang mga nangahas 
sa pagtuon sa 
dokumento sang 
kahublagan panadlong 
sang Partido, pagbalik- 
tuon sa mga sandigan 
nga dokumento sang 
Unang Kongreso sang 
Partido samtang aktibo 
man nga nagpakig- 
away batok sa huwad 
nga karaan nga 
liderato nga nangin 
mga kontra-Partido 
nga rebisyonista kag 
kontra-kahublagan 
panadlong nga mga 


pwersa. 

.e........e..e..e..e........ 

monocrop nga produksyon sang 
kalamay para sa eksport kag sa 
lokal nga merkado, kon sa diin 
diri nagabase ang partikular nga 
kinaiya sang reaksyonaryong poli- 
tika kag ang epekto sini sa kabuhi 
kag mga paghimakas sang pumu- 
luyo. Ini nga ginhimo nga pag- 
tuon nangin giya para isulong 
ang malapnagon kag madinalag- 
on nga pag-okupar kag pag- 
bungkal sang gin-angkon nga mga 
duta sang mga agalon mayduta 
nga kumon nga ginatawag bilang 
asyendero. 

Nagmarka bilang iya signi- 
pikante nga kontribusyon ang 
pagseguro nga matigayon ang 
ebalwasyon kag mayor nga mga 
kongklusyon sang pagsuma sa 
kasaysayan sang rebolusyonar- 
yong kahublagan sa Negros sa 
pipila ka kritikal nga panahon. 
Sang 2005, sa Ikaduha nga Re- 
hiyunal nga Komperensya sang 
Partido sa Negros, daku man ang 
iya nangin papel sa ginhimo nga 
pagsumada sa rebolusyonaryong 
inagihan sa isla halin sa panahon 
sang kahublagan panadlong. Sang 
2016-2018, may-ara man siya 
sang mga importante nga kon- 
tribusyon sa paghim-os sang re- 


é k 
LY 


Ga 


hiyunal nga pagsuma kag sa 
paningkamot nga mapangibaba- 
wan ang kabudlay sa pagpino sa 
husto nga mga leksyon kag ebal- 
wasyon sang partikular nga re- 
bolusyonaryong inagihan halim- 
bawa sang larangan gerilya sa 
north Negros. 


Isa ka Marxista sa tanan nga 
bahin 

Ang pag-uswag sa paghangop 
sang Marxistang estilo sang pag- 
tuon indi matawhay, indi hapos 
kag indi naga-usoy sang matad- 
long nga dalan. Magluwas sa 
kaugalingon nga mga kahuyangan 
kag limitasyon, may ara man mga 
kabudlayan kag pana-panahon 
nga halit nga tuga sang mga ma- 
bangis nga mga opensiba militar 
sang AFP/PNP. Diri makita ang 
paghatag ni Ka Cocoy sang daku 
nga importansya sa husto nga 
estilo sang pagtuon paagi sa 
pagkombinar sang teorya kag 
praktika. Kon ano ka dalom ang 
iya pagpalangga sa mga masa 
amo man ang kadalumon sang 
iya pagtib-ong sa diyalektika sang 
teorya kag praktika, paghibalo 
kag pagtungod: halin sa nubo 
nga lebel sang kaalam kag 
pakadto sa pataas nga lebel 
sang kaalam. 


.e....e...e..e.....e.e.e..e..e..e......e..... 


Ginkilala ni Ka Cocoy nga 
indi him-os kag perpekto ang 
pag-uswag sang mga bagay. 
Mag-agi ini sang proseso sang 
pagtilaw kag sang indi ma- 
likawan nga sayop. Bangud sa 
pagkilala sang diyalektika sang 
husto kag sayop, ginpakita ni Ka 
Cocoy ang kamahalalon sang prin- 
sipyo kag praktika sang pag- 
saway kag pagsaway sa kauga- 
lingon kag sang kondukta sang 
banggianay sang mga ideya. 
Talalupangdon ang iya ginpakita 
nga katampad sa pag-uyat sang 
pagsaway kag pagsaway sa kauga- 
lingon sa atubang sang masa- 
limuot kag masingki nga mga 
eksperyensya sa isa ka larangan 
kag sa lebel sang rehiyon sang 
Negros. Iya ginpakita ang ka- 
handaan sa pagresolbar sang 
mga problema kag hambalanon 
paagi sa mapagsik nga bang- 
gianay sang mga ideya sa sulod 
sa proseso sang organisasyon 
kag matapos ang masangkad nga 
proseso, magpaidalom ang tanan 
kag magtib-ong sa nalab-ot nga 
kongklusyon ukon paghusga sang 
mayoriya sang kolektibo. 

Sa kabilogan, ini nga pag- 
tinguha ni Ka Cocoy sa pag- 

Pula nga Pagsaludo sa imo, Ka Rogelio Posadas! 


Mensahe sang Leonardo Panaligan Command-NPA Central Negros Front 


ISA KA MILITANTE KAG MATAAS 
nga pagpasidungog ang ginahatag 
sang Leonardo Panaligan Com- 
mand-New People's Army Central 
Negros Front (LPC-NPA) kag sang 
bug-os nga rebolusyonaryong masa 
sa Central Negros kay Ka Ro- 
gelio Posadas (Ka Cocoy), sa iya 
mga kontribusyon kag legasiya 
diin nagpalig-on sa determinasyon 
sang mga kaupod kag bug-os nga 
rebolusyonaryong kahublagan agud 
atubangon ang lain-lain nga 
porma sang pagpanghangkat sang 
panahon sa pag-usoy sa banas 
sang rebolusyon sa isla. 

Si Ka Cocoy ang ginkilala sang 
bug-os nga rebolusyonaryong 
pwersa sa isla sang iya kinaiya 
nga pagka-ahitador kag edukador 
sa masa kag mga kaupod. Mataw- 
hay kon maghambal apang mada- 
lom kag matalom sa pag-analisa 
sang sitwasyon sa isa ka diya- 
lektikal nga pagsolbar sang mga 
nagaluntad nga problema in- 
ternal ukon eksternal man. 

Optimismo kag determinasyon 
ang ginakahidlawan sang masa 
kag mga kaupod kay Ka Cocoy. 
Isa siya sa mga maisog kag de- 
terminado nga kadre sang Partido 
sa isla nga nagpakig-away batok 

pauswag sang iya estilo sang 
pagtuon nagtagos sa iya estilo 
sang pagpamuno kag paghikot 
nga nagsubay sa prinsipyo sang 
linyang masa, muklat nga disip- 
linado nga paghulag kag kritikal 
sa kaugalingon nga pagtuon sa 
kolektibong praktika. 

Husto ang paghangop ni Ka 
Cocoy kabahin sa pundamental 
nga tesis ni Lenin nga, "kon wala 
sang rebolusyonaryong teorya, 
wala sang rebolusyonaryong ka- 


sa mga rebisyunista kag oportu- 
nistang traydor nga naglihis sa 
linya, patakaran kag mga sandigan 
nga prinsipyo sang Partido kag 
iban pa nga kasaypanan sa ideo- 
lohiya, pulitika kag organisasyon 
sadtong dekada '90. Patay-buhi 
si Ka Cocoy nga naglubog sa mga 
organisasyon masa, yunit sang 
Partido kag NPA sa pagpukaw, 
pag-organisa kag pagpahulag sa 
masa kag bug-os nga rebolusyo- 
naryong pwersa agud panguna- 
han ang simple nga pagpangabuhi 
kag matutom nga paghimakas 
sa pagpangibabaw sa tanan nga 
unos sang rebolusyon dira sa es- 
piritu sang Ikaduha nga Dungga- 
non nga Kahublagan Panadlong. 
Halin sa gamay nga kusog 
sang Partido kag NPA kag 
makitid nga baseng masa bunga 
sa pagganoy sang mga rebisyu- 
nistang traydor sa suhetibismo, 
wala-tuo nga oportunismo, buruk- 
ratismo kag ultra-demokrasya, 
pursigido si Ka Cocoy upod sa 
mga responsableng kadre sa pag- 
tukod sang mga larangan gerilya 
sa isla. Sa pihak sang bagyo sang 
pasismo, nangin kapaslawan sa 
kaaway sa sahi kag mga mapin- 
tas nga makinaryas sini nga AFP, 


PNP kag bayaran nga Revolu- 
tionary Proletarian Army-Alex 
Bongcayao Brigade (RPA-ABB) 
nga punggan ang pagtukod sang 
lima ka aktibo nga larangan 
gerilya sa isla. 

Nagdaku ang isip kag nag- 
baskog ang mga yunit sang NPA 
kag labi nga nagalapad kag nag- 
lig-on ang baseng masa paagi sa 
lig-on kag absoluto nga pag- 
pamuno sang Partido. Nangin 
komprehensibo ang pagsulong sang 
inaway banwa gikan dekada '90 
tubtob subong nga panahon sang 
US-Marcos II. 

Aminado si Ka Cocoy nga 
ang imperyalismo, burukrata- 
kapitalismo kag imperyalismo 
amo ang ugat sang madalom 
nga kaimulon sa pungsod. Hakus 
niya ang maragtas sang pungsod 
kag lubos niya nahangpan nga 
malakolonyal kag malapyudal 
ang kinaiya sini diin lapnagon 
ang pagpanghimulos kag pag- 
pamigos sang isa ka porsyento 
nga agalon may duta, dalagku 
nga burgesya komprador kag 
burukrata kapitalista upod sa ila 
amo nga imperyalistang Estados 

hublagan" ang mga masang pumu- 
luyo. Buhi si Ka Cocoy paagi sa 
iya ginbilin nga mga maayo nga 
halimbawa kag mga leksyon halin 
sang iya mga positibo kag negatibo 
nga inagihan. Ang iya pagpa- 
langga kag pag-alagad sa mga 
masang Pilipino sa sulod sang 
halos 40 ka tuig nangin malig-on, 
siyentipiko, tayuyon kag gani 
padayon nga nangin mabakud sang 
nag-atubang sa mga mabug-at 
kag komplikado nga mga prob- 
lema sa sulod sang rebolusyonar- 
yong kahublagan kag mga gin- 


tuga nga halit sang mabaskog 
nga mga terorismong kampanya 
militar sang AFP/PNP sang mga 
papet nga rehimen. 

Ginapaathag man nga ang 
mga kontribusyon ni Ka Cocoy 
nahimo niya upod kag sa bulig 
sang madamo pa nga kaangay 
niya nga mga maayo nga re- 
bolusyonaryo sulod sa ginsiling 
nga mga katuigan. Amo nga 
aton suliton, buhi si Ka Cocoy 
kag dungganon ang iya kabuhi 
kag sang iban pa nga mga martir 
sang rebolusyon Pilipino! AF 


HULYO 2023 


.e............e........ 


Kumbinsido si 

Ka Cocoy nga 
demokratikong 
rebolusyon sang 
banwa paagi sa 
pangmalawigon nga 
inaway banwa dira 
sa balayon sang 
armadong 
paghimakas ang solo 
nga solusyon sa 
pagpatuman sang 
matuod nga reporma 
sa duta kag 
pungsodnon nga 
industriyalisasyon. 

Unidos. Kumbinsido siya nga de- 
mokratikong rebolusyon sang ban- 
wa paagi sa pangmalawigon nga 
inaway banwa dira sa balayon 
sang armadong paghimakas ang 
solo nga solusyon sa pagpatuman 
sang matuod nga reporma sa 
duta kag pungsodnon nga in- 
dustriyalisasyon. 

Nagapati man si Ka Cocoy 
nga ang pag-isa sang nagkalain- 
lain nga sahi sang sosyedad dira 
sa pungsodnon nga nagahiliugyon 
nga prente sa pagpamuno sang 
abante nga destakamento sang 
sahing proletaryado nga amo ang 
Communist Party of the Philip- 
pines ang magserbi nga kusog 
sang sahing anakbalhas sa pag- 
pukan sa kaaway sa sahi. Rason 
nga halin dekada '80 padayon 
nga gin-usoy sa isa ka Rogelio 
Posadas ang banas sang ar- 
madong paghimakas ilabi na ang 
pagpakig-away sa mapintas nga 
Martial Law sang anay diktadur- 
yang US-Marcos Sr tubtob subong 
nga rehimen US-Marcos Jr. 


.e....e....e...e..e......e...e....e....... 


Ang ini nga maragtason nga 
inagihan ni Ka Cocoy sa pakig- 
rebolusyon, ang sulundon kag 
nag-serbi nga inspirasyon sa 
mga pamatan-on kag aktibista sa 
kas-yudaran kag kaumahan sa 
pagpadayon sang armadong 
paghimakas. Ini man ang su- 
lundon kag inspirasyon sang 
mga hubines nga mga kadre sang 
Partido kag mga Pulang ku- 
mander kag hangaway sang NPA 
sa pagsulong sang armadong 
paghimakas agud padaugon ang 
inaway banwa tubtob malab-ot 
ang pungsodnon nga kahilwayan 
kag demokrasya. 


Ka Cocoy, buhi ka nga 
handumanan sa amon 
pagpadayon sa armadong 
rebolusyon! 

Tunay ka nga baganihan sang 
rebolusyon! 

Ikaw ang amon inspirasyon sa 
pagpadayon! 

Mabuhay ka, Kaupod! 
Mabuhay ang tanan nga mga 
rebolusyonaryong martir! fF 


.e.e........o..e..o..o..o...............ce 


.......e. 


Rogelio “Ka Cocoy’ Posadas, 
mapag-on nga kadre sang Partido 


"Paghimakas Kasa: 

Mensahe sang Rachelle Mae Palang Command - NPA Southeast Negros Front 


ANG MGA KADRE SANG PAR- 
TIDO, mga Pulang kumander kag 
hangaway, kag ang bug-os nga 
rebolusyonaryong pwersa sang 
Rachelle Mae Palang Command - 
New People's Army Southeast 
Negros Front (RMPC-NPA) ang 
nagahatag sang pinakamabakud 
nga Pulang saludo kay Rogelio 
‘Ka Cocoy’ Posadas, anay sek- 
retaryo sang KRPIN. Tungod sa 
iya indibidwal kag kolektibo nga 
naamot, ang rebolusyonaryong 
kahublagan sa isla ang nagpabi- 
lin sa gihapon sa tunga sang 
wala untat nga mga pasistang 
pagpang-atake sang US-Duterte 
nga rehimen nga gilayon gin- 
sundan sang ilehitimo nga rehi- 
men US-Marcos II. 

Paagi sa absoluto nga pag- 
pamuno sang KRPIN, nasarangan 
sang NPA Negros nga pangin- 
babawan ang madinuguon nga 
kontra-insurhensya nga gyera sang 
kaaway. Sa pag-uyat kag pagkabisa 
sang gerilyang taktika sa pagbalhin, 
konsentrasyon kag dispersal, na- 
preserba sang mga yunit sang 
NPA ang kaugalingon kag husto 
nga nakapahaom sa kahimtangan 
sa pihak sang abanse nga armas 
kag teknolohiya sang kaaway. Mas 
ginpalala ang sosyo-ekonomiko 
kag makitawhanon nga krisis sa 
isla sang minilyon ka piso ang 
gingasto sang AFP, PNP kag Na- 
tional Task Force (NTF)-Elcac 
para sa mga ginapatigayon nga 
mga focused military operation, 
pwersahan nga pagpasurender, 
operasyon saywar, peke nga eng- 
kwentro, kag lapnagon nga pag- 
lapas sa tawhanon nga kinama- 
tarung, nga dugang nagkombinsi 
sa pumuluyo nga ang paglunsar 
lang sang inaway banwa ang 


makabatak sa ila nagaluntad nga 
kondisyon. 

Partikular sa southeast Negros, 
ang sugilanon sang 'ginbungkag' 
nga larangan gerilya ang naga- 
pabilin nga patupato lamang. Si 
Ka Cocoy ang isa ka mapag-on 
nga kadre sang Partido nga na- 
gagiya sa mga rebolusyonaryong 
pwersa sa larangan gerilya agud 
atubangon ang mga kabudlayan 
ano man ini kabudlay. Masami 
niya nga ginahambal nga, “Mas- 
arangan naton ini tungod ara 
ang masa!” Ginapahanumduman 
niya ang mga kaupod nga ang 
masa ang wala nagakahubas nga 
tuburan sang inspirasyon agud 
magpadayon ang mga mapang- 
away nga tahas sang NPA. 

Gani, tuman nga maka-ulugot 


nga si Ka Cocoy ang ginpatay nga 
wala-kaluoy sang mga pwersa 
sang estado, samtang ang iya 
upod kag ang duha ka drayber 
ang gin-missing sang 3rd ID. 
Kung katuyuan sang kaaway 
nga paluyahon ang mga rebo- 
lusyonaryo nga pwersa paagi 
sang makasilidni nga pag- 
pamatay ukon pag-aresto sa 
mga hors de combat, balikan 
naton ang linya ni Ka Cocoy: 
samtang yara ang pagpamigos, 
magapadayon ang suporta kag 
pag-ulikid sang masa sa NPA, 
kag bisan ano ka daku ang pag- 
patuyang nga paggasto sang 
militar indi ini mabungkag ang 
handum sang pumuluyo para sa 
rebolusyonaryo nga pagbag-o.[jP 

Si Ka Cocoy (Rogelio Posadas) bilang isa ka kaupod 


ni Ka Lobel 


Pulang hangaway halin sa Mt. Cansermon Command-NPA South Central Negros Front 


INDI GID MAKALIPATAN BILANG 
ISA ka rebolusyonaryo, ilabi na diri 
sa Negros, ang bulawanon nga 
tampo ni Kasamang Rogelio 
Posadas ukon mas ginkilala nga 
si Ka Cocoy/Tomas/Totie sa 
mga kaupod sa south central 
Negros. Isa siya ka sulondon 
kag inspirasyon sa madamu nga 
mga kaupod kag sa rebolusyonar- 
yong pwersa bangud sa iya hingpit 
kag matuod nga pagkarebolus- 
yonaryo. 

Indi lang nga maayo nga re- 
bolusyonaryo ang pagkabig sa mga 
kaupod sa kay Ka Cocoy. Isa siya 
ka amay, hait nga kumander, 
maestro kag mahilig nga magkanta. 

Amay bangud malapit siya 
sa mga kabataan kag kon sa 
mga kaupod masami gid nimo 
mabatian ang laygay niya nga 
daw amay kon imu siya kais- 
torya. 

Isa ka hait nga kumander 
bangud magluwas sa iya maayo 
nga pagpamuno sa armadong pag- 
himakas dire sa Negros, permi gid 
niya gina-edukar ang mga Pu- 
lang hangaway kag kumander sa 
mga prinsipyo kag laye sa dalagan 
sa inaway banwa. Masami nga 
mabatian sa iya: "Permi pamen- 
saron bilang suldado sang pumu- 
luyo kag indi gid kalipatan nga 
ang kaaway nagaatake sa aton kag 
sa kada panahon nagapamensar 
sila kon paano ta madugmok. 
Amo na nga dapat indi gid mag- 
pakaliberal ilabi na sa seguri-d- 
ad." Nangin pagtulun-an ini sa 
mga kaupod nga indi simple ang 
pakigrebolusyon tungod naga- 
atubang kita sa patay-buhi nga 
hilikuton, kag prinsinpyo ini nga 
dapat uyatan ilabi na nagasu- 
long kita sa armadong rebolusyon. 

Maalam kag manami kais- 
torya si Ka Cocoy. Hilig niya ang 


siyensya, partikular ang astro- 
nomiya. "Kabalo ba kamo kon 
ano ang star nga pinakamalapit 
sa Earth?" ang masami niya nga 
pamangkot sa mga kaupod. Hilig 
niya man ang mga pelikula nga 
science fiction kaangay sang 
Star Wars. Madamo kami sang 
malab-otan nga mga istorya kon 
ini ang mga topiko kag mga re- 
bolusyonaryo nga hambalanon. 

Sa malawig niya nga pagre- 
bolusyon, ginpakita ni Ka Cocoy 
sa praktika kon ano ang isa ka 
proletaryado. Bisan may edad 
na ini, makita nimo ang kapagsik 
kag determinasyon sa bisan ano 
nga sakripisyo kag kabudlayan 
nga masumalang sa pagsulong sa 
rebolusyon. Madamo man ang mga 
limitasyon ilabi na sa ikaayong 
lawas, mas nagapangibabaw gi- 
hapon ang rebolusyonaryong diwa 
nga tubtob sa iya masarangan 
magsulong sang armadong paghi- 
makas. 

Sa kay Ka Cocoy makita ang 
"simple nga pangabuhi kag mai- 
nantuson nga paghimakas." Isa 
siya sa pinakamaayo nga maes- 
tro nga indi lang sa teorya 
nagatudlo sa imo kundi sa prak- 
tika. Kag siyempre, kon kis-a isa 
ka singer nga permi nagakanta 
sang mga rebolusyonaryong amba- 
hanon samtang naga-earphones. 
Mabatian nimo ang iya pagkanta 
nga abi mo nagabasa lang. 

Matuod nga bisan malukat 
man ang pinakadaku nga puno 
sang lasang, ini naman maga- 
hatag sang lat-ang nga agian 
sang kasanag sang adlaw para 
sa mas daghan pa nga puno nga 
magatubo. Indi masayang ang 
kabuhi nga nautas ni Ka Cocoy 
bangud ang iya dugo magahatag 
katambok sang duta para sa re- 
bolusyon. Magapabilin nga buhi 


ang iya handum kag padayon ini 
nga sugponan sang bag-ong 
henerasyon. 


Mabuhay ang dungganon nga 
rebolusyonaryo nga si Ka 
Cocoy! 

Mabuhay ang rebolusyon! fP 


e000 Yio, NegrosRevPortal 


Isa sa mga ambahanon nga ulihi nga 
nabatian nga ginkanta ni Ka Cocoy: 


Lupang Sinira 


Bayang mahiwaga sa malayong 


silangan 

Alab ng puso, sa dibdib mo'y 
apoy 

Lupang sinira, bayan ng 
magigiting 


Sa manlulupig hindi pagagapi 


Sa nayon at lungsod 
Nagkaisa makabayang 
mamamayan 

May tilamsik ang tula at awit 
Sa paglayang inaasam 


Ang kulay ng watawat mo'y 
Tagumpay na magniningning 
Ang bituin at araw niya'y 
Hindi magdidilim 


Laya ay langit kaluwalhati 't 
pagsinta 

Buhay ay lupa sa piling mo 
Aming ligayang makitang 
Ang baya'y di api 

ang mamatay ng dahil sa iyo. 

Rebong diwa nga iwag 


ni Ka Adelle Malaya 


Nadula ka man diri sa kalibutan 

Apang nagapabilin ka sa amon paminsaron kag 
dughan 

Ang imo kakahas nga pag-alagad sa katawhan 
Nangin inspirasyon kag ubay sa amon tanan. 


Saludo kami sa imo rebong proletaryong 
kamuklatan 

Sahing ginhalinan, ginsikway kag 
ginpangibabawan 

Burgis nga kaisipan, ginhimakasan sa piyak sang 
kabudlayan 

Abri ang kaugalingon sa mga pagsaway sa 
kahuyangan. 


Ang imo rebong kaisog kag kaalam indi gid 
namon malipatan 

Dira sa pagpasulong sa armadong paghimakas 
sa kaumahan 

Rason nga kaaway sa sahi matandog ang 
paghari kag nasakitan 

Kag nagahandum nga wasakon ang armadong 
kahublagan. 


Paano mawasak ang timgas nga binhi nga 
natisok sa matambok nga kadutaan? 

Duta nga imo ginkultibar agud binhi magatubo 
bisan diin pa man 

Nga magaserbi ini sang ginapigos kag 
ginahimuslan 

Apang kaaway sa sahi desperado nga nagahimo 
sa pasistang tikang. 


Ang imo pagpamuno nangin inspirasyon sa 
amon tanan 

Ikaw Partido nga pareho sang timgas nga binhi 
nga nag-alagad sa katawhan 

Ang katawhan pareho sang isa ka matambok 
nga kadutaan 

Kag ikaw ang amon instrumento agud tinggas 
nga binhi magalapta. 


Apang pasistang kaaway, desperado nga 
wasakon ang kadutaan 

Nagsabwag sang hilo agud binhi mapapas kag 
mahalitan 

Ikaw ang gindakop kag ginpatay sang mga 
lampingasan 

Sa pagpati nga mawasak ang rebong 
kahublagan. 


Ila handum nga pagwasak sigurado nga 
mapaslawan 

Bangud ang imo rebong diwa nakapanggamot sa 
nagahimakas nga katawhan 

Isa ang madula, madamo ang mamuklat kag 
magapadayon 

Agud wasakon ang sistemang mapang-ulipon. 


Bayani ka sang nagahimakas nga katawhan 
Pareho ka sang bituon sa kalangitan 

Bisan malayo ka sa amon panan-awan 

Apang ang imo rebong diwa nagaiwag sa amon 
dalan. 


Dalan nga puno sang kadulom, apang amon 
subayon 

Bangud yara sa imo iwag ang nagaubay sa amon 
dalan pagpanglakaton 

Ang imo kamatayon nangin hangkat sa amon 
nga magpadayon 

Nagahatag kaisog agud kabudlayan 
mapangibabawan namon. 


Indi mo man masaksihan, aton lubos nga 
kadalag-an 

Pero ikaw nangin kabahin sa rebong kasaysayan 
Bangud ikaw proletaryong bayani sang 
katawhan 

Imo diwa nga matutom sa pagduso sa 
katawhan, indi gid namon malipatan. fP 


